“เจียงซี” ค้าต่างแดน 7 เดือนแรก โต 45% ทะลุ 2 ล้านลบ.
“เจียงซี” ค้าระหว่างประเทศ ช่วงเดือนมกราคม-กรกฎาคม โต 45.2% ทะลุ 2.02 ล้านลบ.
“เจียงซี” ค้าระหว่างประเทศ ช่วงเดือนมกราคม-กรกฎาคม โต 45.2% ทะลุ 2.02 ล้านลบ.
15 ส.ค. 2565

ศุลกากรนครหนานชาง เมืองเอกของมณฑลเจียงซีทางตะวันออกของจีน เปิดเผยว่า การค้าระหว่างประเทศของเจียงซี ช่วงเดือนมกราคม-กรกฎาคม เพิ่มขึ้นร้อยละ 45.2 อยู่ที่ 3.85 แสนล้านหยวน (ราว 2.02 ล้านล้านบาท)
โดยรายงานระบุว่า การส่งออกเพิ่มขึ้นร้อยละ 54.6 เมื่อเทียบปีต่อปี อยู่ที่ 2.99 แสนล้านหยวน (ราว 1.56 ล้านล้านบาท) ส่วนการนำเข้าเพิ่มขึ้นร้อยละ 19.9 เมื่อเทียบปีต่อปี อยู่ที่ 8.57 หมื่นล้านหยวน (ราว 4.49 แสนล้านบาท) โดยสมาคมประชาชาติเอเชียตะวันออกเฉียงใต้หรืออาเซียน สหรัฐฯ และสหภาพยุโรป เป็นคู่ค้าสามอันดับแรก
ด้านการค้าของเจียงซีกับกลุ่มประเทศตามแผนริเริ่มหนึ่งแถบหนึ่งเส้นทาง (BRI) เพิ่มขึ้นร้อยละ 79.8 อยู่ที่ 1.34 แสนล้านหยวน (ราว 7.03 แสนล้านบาท) ขณะการค้ากับสมาชิกความตกลงหุ้นส่วนทางเศรษฐกิจระดับภูมิภาค (RCEP) เพิ่มขึ้นร้อยละ 70.2 อยู่ที่ 1.35 แสนล้านหยวน (ราว 7.08 แสนล้านบาท)
ส่วนบรรดาผู้ประกอบการเอกชนในเจียงซีมีผลการดำเนินงานที่แข็งแกร่งในช่วง 7 เดือนแรก ด้วยปริมาณการค้าระหว่างประเทศเพิ่มขึ้นร้อยละ 50.1 เมื่อเทียบปีต่อปี อยู่ที่ 2.89 แสนล้านหยวน (ราว 1.51 ล้านล้านบาท) หรือคิดเป็นร้อยละ 75.2 ของการค้าระหว่างประเทศทั้งหมดของเจียงซี
 
ที่มา : ซินหัว 